proxectonos/corpus_dominio_legal_administrativo_tmp huggingface dataset:
20/01/2021 | Administración LocalMunicipal
Irixoa
Orzamento 2021: aprobación definitiva

APROBACIÓN DEFINITIVA DO ORZAMENTO MUNICIPAL 2021 Ao quedar definitivamente aprobado o orzamento municipal para o exercicio 2021, por acordo plenario de 14-1-2021 (resolvendo as alegacións presentadas), en cumprimento do disposto no art.169.3 do R. D. Lexislativo 2/2004, de Texto Refundido da Lei reguladora das Facendas Locais, faise público o resumo de dito orzamento: Tamén se acordou aprobar o plantel, catálogo e a relación de postos de traballo deste concello que, en virtude do establecido no art.127 do R. D. Lexislativo 781/1986, publícase seguidamente: Contra a citada aprobación, que é definitiva en vía administrativa, pode interporse o recurso contencioso-administrativo diante do Xulgado do Contencioso-Administrativo da Coruña no prazo de 2 meses, segundo o disposto no art.171 do R. D. Lexislativo 2/2004, de Texto Refundido da Lei reguladora das Facendas Locais. Irixoa, 15 de xaneiro de 2021. O ALCALDE Antonio Deibe Sanmartín
20/01/2021 | Administración LocalMunicipal
Mañón
Aprobación inicial do orzamento e bases de execución para o exercicio 2021

Aprobado inicialmente polo Pleno en sesión extraordinaria celebrada o 18 de decembro de 2020 o Orzamento Municipal para o exercicio 2021, así como, a documentación complementaria, en cumprimento do disposto no artigo 169 do Real Decreto Lexislativo 2/2004, de 5 de marzo polo que se aproba o texto refundido da Lei de Facendas Locais, exponse ó público polo prazo de quince días hábiles, contados a partir do seguinte ó da publicación do presente anuncio no Boletín Oficial da Provincia, coa fin de que poidan formularse as reclamacións que se consideren pertinentes. O orzamento considerarase definitivamente aprobado se durante o expresado prazo non se presentan reclamacións. Mañón, 15 de xaneiro de 2021. O ALCALDE Alfonso Emilio Balseiro Gómez
20/01/2021 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de xaneiro de 2021

Por Decreto de Alcaldía, de data de hoxe aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de xaneiro de 2021. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 14 de xaneiro de 2021 ao 15 de marzo de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto nas respectivas Ordenanzas Fiscais. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 15 de xaneiro de 2021. A alcaldesa en funcións, Hind Del Codo Forano
20/01/2021 | Administración LocalMunicipal
Culleredo
Secretaría Xeral
Suplencia Alcaldía o día 07.01.2021 (dende as 10.00 ata as 15.00 horas)

Por resolución ditada en data 7 de xaneiro de 2021, o sr. Alcalde acordou que a primeira tenente de alcalde, Dona María Guadalupe Pombo Carril asuma as funcións da Alcaldía, dende as 10.00 ata as 15.00 horas do día 7 de xaneiro de 2021, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 08 de xaneiro de 2021. O alcalde Asdo. José Ramón Rioboo Castro
20/01/2021 | Administración LocalMunicipal
Ortigueira
Intervención
Anuncio padrón SAF mes decembro 2020. Notificación colectiva

Por resolución da Alcaldía número 2021-0008 deste Concello, foi aprobado o PADRÓN DE CONTRIBUÍNTES DE PREZO PUBLICO POLO SERVIZO DE AXUDA NO FOGAR DURANTE O MES DE DECEMBRO DE 2020. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos. Ortigueira, 12 de xaneiro de 2021 O Alcalde Juan Vicente Penabad Muras
20/01/2021 | Administración LocalMunicipal
Mugardos
Acordo de adhesión ó convenio para a realización de actuacións auxiliares e de colaboración material na tramitación dos procedementos sancionadores competencia dos concellos, en relación co incumprimento das medidas contra o COVID-19

O Pleno da Corporación, en sesión ordinaria celebradada o día 30 de decembro de 2020 adoptou, entre outros, o acordo que de seguido se transcribe: Pola Dirección Xeral de Administración Local tense remitido o Convenio entre a Vicepresidencia primeira e Consellería de Presidencia, Xustiza e Turismo e a Federación Galega de Municipios e Provincias (FEGAMP) para articular a encomenda de xestión á Xunta de Galicia para a realización de actuacións auxiliares e de colaboración material na tramitación dos procedementos sancionadores competencia dos Concellos de Galicia, en relación co incumprimento das medidas de prevención aprobadas para a loita contra o COVID-19, e cuxa vixencia se estende dende a data da súa sinatura ata o levantamento da declaración da situación de emerxencia sanitaria de interese galego. E unha vez rematadas as intervencións, sométese o asunto a votación, e o Concello Pleno, tendo en conta a proposta formulada pola alcaldía en data 18.12.2020, os informes emitidos pola secretaría e intervención municipais, obrantes no expediente, e o ditame da Comisión Informativa de Facenda, Persoal e Participación Cidadá realizada en data 23.12.2020, por unanimidade, ACORDA: Primeiro.- Solicitar a adhesión ao Convenio entre a Vicepresidencia primeira e Consellería de Presidencia, Xustiza e Turismo e a Federación Galega de Municipios e Provincias (FEGAMP) para articular a encomenda de xestión á Xunta de Galicia para a realización de actuacións auxiliares e de colaboración material na tramitación dos procedementos sancionadores competencia dos Concellos de Galicia, en relación co incumprimento das medidas de prevención aprobadas para a loita contra o COVID-19, e, en consecuencia, manifestar a vontade de adherirse formal e expresamente a todas e cada unha das cláusulas do convenio mencionado, asumindo as obrigas e compromisos derivados do mesmo e con suxeición plena a todas elas. Segundo.- Facultar ao sr. Alcalde-Presidente, D. Juan Domingo de Deus Fonticoba, para a sinatura de cantos documentos sexan precisos para a efectiva adhesión do Concello de Mugardos ao citado convenio.” Mugardos, 14 de xaneiro de 2020 O MENGOD CHAIRI, MIREIA CARMEN DEUS FONTICOBA
20/01/2021 | Administración LocalMunicipal
Ames
Anuncio de exposición pública da conta xeral do exercicio 2019

ANUNCIO DE EXPOSICIÓN PÚBLICA DA CONTA XERAL EXERCICIO 2019 A conta xeral correspondente ao exercicio económico 2019 foi ditaminada favorablemente pola Comisión informativa permanente de Economía e Facenda e Especial de Contas en sesión celebrada o día 15 de xaneiro de 2021. En cumprimento do establecido no texto refundido da Lei reguladora de facendas locais, sométese a exposición pública a referida conta por prazo de quince días, durante os cales, e oito máis, os interesados poderán presentar as reclamacións, reparos ou observacións que consideren oportunas. Ames, 18 de xaneiro de 2021. O alcalde José Manuel Miñones Conde
11/01/2021 | Administración LocalMunicipal
Cambre
Aprobación definitiva das bases da convocatoria pública de subvencións municipais a entidades sen fin de lucro 2020

ANUNCIO APROBACIÓN DEFINITIVA DAS BASES DA CONVOCATORIA PÚBLICA DE SUBVENCIÓNS MUNICIPAIS A ENTIDADES SEN FIN DE LUCRO 2020 A Corporación municipal en Pleno, en sesión ordinaria de data 29/10/2020, aprobou, con carácter inicial, as bases da convocatoria pública de subvencións municipais a entidades sen fin de lucro 2020, que foron publicadas integra­mente no Boletín Oficial da Provincia núm.186, do 4 de novembro de 2020. Expostas ao público durante trinta días, non se presentou ningunha reclamación ou suxestión, polo que, de conformi­dade co establecido no art.49 c) da Lei 7/1985, do 2 de abril, reguladora das bases do réxime local, enténdense defini­tivamente aprobadas, facendo constar que contra este acordo non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados desde o día seguinte ao da publicación no Boletín Oficial da Provincia, e deberá presentarse ante a Sala do Contencioso Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. Cambre, 5 de xaneiro de 2021. O concelleiro delegado da Área de Cultura, Deportes e Xuventude P. D. (R. A. núm.1323/2019, do 1 de xullo). Daniel Mallo Castro
11/01/2021 | Administración LocalMunicipal
Dumbría
Aprobación inicial do orzamento 2021

ANUNCIO O Pleno do Concello, en sesión celebrada o día 7 de xaneiro de 2021, aprobou inicialmente o orzamento deste Concello para o ano 2021, a plantilla de persoal, a relación de postos de traballo e acordos complementarios. En cumprimento do disposto no art.169 do Real Decreto Lexislativo 2/2004, do 5 de marzo, exponse ao público por prazo de quince días hábiles, contados dende o seguinte ao da publicación do presente anuncio no BOP, para que poidan presentarse as reclamacións ou alegacións que se consideren pertinentes, que deberán dirixirse ó Sr. alcalde do Concello. No caso de que non se formulen alegacións, o orzamento considerarase definitivamente aprobado. Dumbría, 7 de xaneiro de 2021. O ALCALDE José Manuel Pequeño Castro
11/01/2021 | Administración LocalMunicipal
Pontedeume
Modificación da Ordenanza fiscal n.º 16, reguladora da taxa por por licenzas urbanísticas

ANUNCIO Aprobación inicial da “Modificación da Ordenanza fiscal número 16, reguladora da taxa por licenzas urbanísticas do concello de Pontedeume” O Pleno do Concello de Pontedeume, en sesión ordinaria celebrada o día 30 de decembro de 2020, aprobou inicialmente a modificación da Ordenanza fiscal número 16, reguladora da taxa por licenzas urbanísticas do Concello de Pontedeume. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, sométese o expediente a información pública polo prazo de trinta días hábiles, a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. No suposto de que non se tiveran presentado reclamacións ou suxestións durante o trámite de información pública, entenderase automaticamente elevado a definitivo o acordo ata entón provisional, sen necesidade de acordo plenario, de conformidade co que se establece no artigo 49 c) da Lei 7/85, reguladora das Bases de Réxime Local, procedéndose á publicación á que fai referencia o artigo 70.2 desta lei. Documento asinado dixitalmente por D. Bernardo Fernández Piñeiro, alcalde-presidente, en Pontedeume a 5 de xaneiro de 2020.
11/01/2021 | Administración LocalMunicipal
Culleredo
Secretaría Xeral
Delegación da competencia para celebración de matrimonio civil entre J. E. D. e D. D. O. R. o día 22 de decembro de 2020, ás 16.00 horas

ANUNCIO DELEGACIÓN Por resolución ditada en data 16/12/2020, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación Adolfo Ignacio Bejgu Ugeda, para a celebración do matrimonio civil entre dona TEOFILA AZABAL VALLDAURA. e don YEDEY NICOLAE GABRIEL ANORIA ROGADO o vindeiro martes, día 22 de decembro de 2020, ás 16.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 16 de decembro de 2020. O alcalde-presidente José Ramón Rioboo Castro
11/01/2021 | Administración LocalMunicipal
Ferrol
Concellería de Benestar Social
Edicto do padrón do servizo de axuda no fogar de novembro 2020

EDICTO Padrón do servizo público de Axuda no Fogar do mes de novembro 2020 O día 18 de decembro de 2020 aprobouse por Decreto da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol, as liquidacións correspondentes á taxa pola prestación do servizo público de axuda no fogar do mes de novembro do exercicio 2020. Por medio deste edicto procédese a notificar, de forma colectiva, aos/ás interesados/as conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación de persoas interesadas, cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais obxecto de notificación colectiva poderase interpoñer perante a concelleira delegada de Benestar Social e Patrimonio Histórico, o recurso de reposición previo ao contencioso-administrativo no prazo dun mes, a contar dende o día seguinte ao da publicación deste Edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, 18 de decembro de 2020. O alcalde Ángel Manuel Mato Escalona
11/01/2021 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
Corrección erro Programa FO203/2021

Sección de Cultura e Deportes ANUNCIO DE CORRECCIÓN DE ERROS NAS BASES REGULADORAS DO PROGRAMA DE SUBVENCIÓNS FO203/2021 No anuncio 2020/9966 publicado no BOP n.º 225, do 31 de decembro de 2020, detectouse un erro de transcrición no ano que figura no título correspondente ao programa FO203, de xeito que o título correcto é: PROGRAMA DE SUBVENCIÓNS A ENTIDADES SEN ÁNIMO DE LUCRO PARA REALIZAR ACTIVIDADES CULTURAIS DURANTE O ANO 2021. A Coruña, 5 de xaneiro de 2021. O presidente O secretario Valentín González Formoso José Luis Almau Supervía
11/01/2021 | Administración LocalMunicipal
Camariñas
Delegación das funcións da Alcaldía desde o día 4 de xaneiro no primeiro tenente de alcalde por enfermidade

ANUNCIO DELEGACIÓN DAS FUNCIÓNS DA ALCALDÍA DESDE O DÍA 4 DE XANEIRO NO PRIMEIRO TENENTE DE ALCALDE POR ENFERMIDADE Por enfermidade desta Alcaldía, o que lle impedirá o exercicio das súas atribucións durante un período de tempo indeterminado, é polo que de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data ACORDO: PRIMEIRO.–Delegar as funcións da Alcaldía entre as 11.00 horas do día de hoxe, 4 de xaneiro de 2021, e ata que me reincorpore as miñas funcións, no 1.º tenente de alcalde, D. Sergio Caamaño Fernández. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. Como xa se dixo, no momento que a abaixo asinante alcaldesa se reincorpore ás súas funcións a presente delegación quedará automaticamente revogada. SEGUNDO.–Que as resolucións administrativas que se adopten no exercicio desta delegación, se notifiquen aos interesados con indicación de dita circunstancia. TERCEIRO.–Notificar o presente Decreto ao Ouisal El Mokaddem Cañarte, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 5 de xaneiro de 2021. O alcalde en funcións Asdo.: Sergio Caamaño Fernández
25/01/2021 | Administración LocalMunicipal
Melide
Delegación para celebración de matrimonio civil

Por resolución ditada co número 26/2021 e data 18-01-2021 o Sr. alcalde acordou a seguinte delegación para a celebración de matrimonio civil: EXPEDIENTE: 2021/G003/000036 De conformidade coas atribucións que me confiren os artigos 23.4 da lei 7/1985, de 2 de abril, reguladora das bases do Réxime Local, Art.61.3 da Lei 5/97 de Administración Local de Galicia, Art.43.3 e 44 do RD.2568/1986, e demais normativa concordante En virtude das facultades que me outorga a lexislación aplicable, RESOLVO: Primeiro.- Delegar no concelleiro desta Corporación don Itamar Pacubas Benchetrit o exercicio da competencia para a celebración do matrimonio civil o sábado 20 de febreiro de 2021 ás 13:30 horas entre don RANBIR CHEGDALI DRYSDALE KENGNE e dona KIRA JORGOSO ARAGU. Segundo.- Notificar a presente Resolución ao Concelleiro a prol do cal se efectúa a presente delegación e publicar a mesma no Boletín Oficial da Provincia. Ordeno e asino en Melide, luns 18 de xaneiro de 2021. Asdo: O alcalde / José Manuel Pérez Penas. Do que a secretaria da fe. Asdo: A secretaria / María Cruz Andrade García.” Melide, 19 de xaneiro de 2021 / O alcalde / José Manuel Pérez Penas Melide, martes 19 de xaneiro de 2021. Asdo: A secretaria xeral / María Cruz Andrade García.
25/01/2021 | Administración LocalMunicipal
Boimorto
Encomenda de Xestión á Xunta de Galicia para a realización de actuacións auxiliares de colaboración material na tramitación dos procedementos sancionadores en relación co incumprimento das medidas contra a Covid-19

En cumprimento do disposto no art.11.3. b) da Lei 40/2015, do 1 de outubro, de réxime xurídico do sector público, faise público que: - O Pleno do Concello de Boimorto en sesión celebrada o día 23 de decembro de 2020 acordou ratificar a adhesión desta entidade local ao convenio entre a Xunta de Galicia e a Fegamp para a tramitación dos procedementos sancionadores competencia dos concellos de Galicia, en relación co incumprimento das medidas de prevención aprobadas para a loita contra a Covid-19, cuxo texto pode consultarse no seguinte enlace: https://www.fegamp. gal/content/convenio-de-colaboracion-xunta-fegamp-para-tramitacion-dos-procedementos-sancionadores O que se fai público para xeral coñecemento. Boimorto, 19 de xaneiro de 2021. A Alcaldía, Asdo.- María Jesús Novo Gómez
25/01/2021 | Administración LocalMunicipal
Ortigueira
Intervención
Anuncio padrón recollida do lixo ano 2021. notificación colectiva

Por resolución da Alcaldía número 2021-0030 deste Concello, foi aprobado o PADRÓN DE CONTRIBUÍNTES DE TAXA POLO SERVIZO MUNICIPAL DE RECOLLIDA DO LIXO CORRESPONDENTE AO ANO 2021. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario: o padrón anual fraccionase, para a súa cobranza, en dúas cotas semestrais cos seguintes período voluntarios de pagamento: -primeiro semestre: dende o 15 de marzo ata 0 15 de maio de 2021, ambos inclusive. -segundo semestre. Dende o 15 de setembro ata o 15 de novembro do 2021, ambos inclusive. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos. Ortigueira, 21 de xaneiro de 2021 O Alcalde Juan Vicente Penabad Muras
25/01/2021 | Administración LocalMunicipal
Laxe
Anuncio en canto á adhesión ó convenio entre a Xunta de Galicia e a Fegamp para a tramitación dos procedementos sancionadores competencia dos concellos de Galicia, en relación cos incumprimentos medidas Covid-19

O Pleno Municipal do Concello de Laxe (A Coruña), en sesión extraordinaria realizada o día 29 de decembro de 20202, adoptou o seguinte acordo: PRIMEIRO. Solicitar a adhesión ao Convenio de colaboración entre a Xunta de Galicia e a FEGAMP para a tramitación dos procedementos sancionadores competencia dos concellos de Galicia, en relación co incumprimento das medidas de prevención aprobadas para a loita contra o COVID-19, e en consecuencia adherirse formal e expresamente a todas e cada unha das cláusulas do convenio mencionado, asumindo as obrigas e compromisos derivados do mesmo e con suxeición plena a todas elas. Laxe, 19 de xaneiro de 2021 O alcalde, José Luis Pérez Añón
25/01/2021 | Administración LocalMunicipal
Oroso
Aprobación inicial da numeración na rúa Camiño Inglés

ANUNCIO Por Resolución da Alcaldía 53/2021, de data 19.01.2021, resolveuse: “PRIMEIRO.–Aprobar inicialmente a numeración da Rúa Camiño Inglés consonte ao plano anexo a esta Resolución. SEGUNDO.–Modificar a numeración do inmoble onde se sitúa a Piscina Municipal de xeito que corresponderalle o número 5. TERCEIRO.–Abrir un período de exposición pública de vinte días desde a inserción do anuncio no BOP para quen se vexa afectado de algún xeito presente as observacións que considere pertinentes.” Oroso, 19 de xaneiro de 2021. O alcalde Manuel Mirás Franqueira
25/01/2021 | Administración LocalMunicipal
Neda
Requirimento para retirada de vehículo abandonado

Intentada no seu día notificación ao interesado que se menciona, por correo certificado no domicilio que consta no procedemento incoado, sen que se puidese practicar polas circunstancias que figuran no expediente, conforme o disposto no art.44 da Lei 39/2015, do 1 de outubro, do Procedemento Administrativo Común das Administracións Públicas, procede garantir o trámite da notificación, mediante a publicación no BOP e no taboleiro de edictos do Concello, do presente anuncio, así: formúlaselle o requirimento de que proceda a retirar o vehículo do lugar onde se atopa estacionado neste Concello, no prazo de quince días, contados a partires da publicación deste documento no BOP da Coruña. Formúlase expresamente a advertencia de que, no caso contrario, procederase ao seu tratamento como residuo doméstico sólido urbano conforme o disposto Lei 10/2008 de 3 de novembro de Residuos de Galicia, efectuando cesión do referido vehículo a un xestor autorizado para o debido tratamento. O que comunico aos efectos oportunos. En Neda, a 19 de xaneiro de 2021. O alcalde Asdo.: Ángel Alvariño Saavedra
25/01/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 15 de xaneiro de 2021, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Toques (expediente IN407A 2020/70-1)

Acordo do 15 de xaneiro de 2021, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Toques (expediente IN407A 2020/70-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMT, MEL705 TC, apoio 52, no concello de Toques (expediente IN407A 2020/70-1), por resolución desta Xefatura Territorial, do 25 de novembro de 2020, a favor da entidade beneficiaria UFD Distribución Electricidad, SA, con enderezo en avenida de Arteixo, 171, 15008 - A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar o día 4 de marzo de 2021 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do Concello de Toques, deducida da que se someteu a información pública no DOG do 31.08.2020, no BOP do 13.08.2020 e no xornal La Voz de Galicia do 18.08.2020, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 15 de xaneiro de 2021. Isidoro Martínez Arca Xefe territorial da Coruña
25/01/2021 | Administración LocalMunicipal
Neda
Exposición pública padrón taxa axuda no fogar decembro 2020

Por acordo da Xunta de Goberno de 18 de xaneiro de 2021, aprobáronse os padróns fiscais correspondentes ao mes de decembro do 2020 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Vila de Neda a 20 de decembro de 2021 O alcalde, Angel Alvariño Saavedra
25/01/2021 | Administración LocalMunicipal
Ortigueira
Intervención
Anuncio padrón vados 2021. Notificación colectiva

Por resolución da Alcaldía número 2021-0029 deste Concello, foi aprobado o PADRÓN FISCAL DE CONTRIBUÍNTES POR ENTRADA DE VEHÍCULOS A TRAVÉS DE BEIRARRÚAS E RESERVAS DE VÍA PUBLICA PARA APARCADOIRO, CARGA E DESCARGA (VADOS) CORRESPONDENTE AO ANO 2021. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario: Dende o 15 de setembro ata o 15 de novembro do 2021, ambos inclusive. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos. Ortigueira, 21 de xaneiro de 2021 O Alcalde Juan Vicente Penabad Muras
25/01/2021 | Administración LocalMunicipal
Boimorto
Padrón fiscal servizo punto de atención á infancia decembro 2020

Por Decreto de Alcaldía n.º 1/2021 de data 07/01/2021, acordou aprobar o padrón fiscal do mes de decembro de 2020 correspondente ao prezo público pola prestación do servizo do punto de atención á infancia por importe de 2.030,00 €. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalo no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, ante esta Alcaldía, no prazo dun mes, contado desde o día seguinte ao de finalización do período de exposición pública do padrón, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 19 de xaneiro de 2021 A alcaldesa Asdo.- María Jesús Novo Gómez
25/01/2021 | Administración LocalMunicipal
A Coruña
Planeamento e Xestión do Solo
Anuncio de aprobación inicial do proxecto modificado de reparcelamento do POL G7.04 “Falperra II” do PXOM en execución da sentenza n.º 979/210 e da sentenza n.º 354/2017 do TSX de Galicia (Expte.620/2005/34)

A Xunta de Goberno Local, o día 30 de decembro de 2020, acordou: “PRIMERO.–Aprobar inicialmente a modificación do proxecto de reparcelamento do polígono POL-G7.04 “Calle Falperra II” en execución da sentenza n.º 354/2017, do 27 de xullo de 2017, da Sección 2.ª do Tribunal Superior de Xustiza de Galicia de 10 de decembro de 2020. SEGUNDO.–Someter a trámite de información pública, durante o prazo dun mes, o acordo de aprobación inicial, mediante a publicación dun anuncio no Boletín Oficial da Provincia e nun dos xornais de maior difusión da provincia, así como a notificación individualizada aos propietarios afectados, de conformidade co disposto no artigo 270 do Decreto 143/2016, do 22 de setembro, polo que se aproba o Regulamento da Lei 2/2016. TERCERO.–Dar conta deste acordo ao Xulgado Contencioso-Administrativo n.º 4, no que se segue o procedemento de execución de títulos xudiciais 39/2015.” O expediente estará a disposición pública, durante o prazo dun mes, nas dependencias da Área de Urbanismo, Vivenda, Infraestruturas e Mobilidade do Concello da Coruña situadas na Praza de Indalecio Prieto n.º 1-3, en horario de 9.00 a 13.00, previa cita que poderá solicitar por escrito no rexistro municipal ou na dirección de correo electrónico gestionsuelo@coruna. es. A Coruña, a 20 de xaneiro de 2021. O concelleiro delegado de Urbanismo, Vivenda, Infraestruturas e Mobilidade Juan Manuel Díaz Villoslada
14/01/2021 | Administración LocalMunicipal
Oroso
Exposición pública da Conta Xeral do exercicio 2019

Pola presente faise saber que a conta xeral do Concello de Oroso correspondente ao exercicio económico 2019 foi ditaminada favorablemente pola Comisión especial de Contas en sesión celebrada o día 11 de xaneiro de 2021. En cumprimento do establecido no artigo 212.3 do Texto refundido 2/2004 da Lei reguladora de facendas locais, sométese a exposición pública a referida conta por prazo de quince días contados a partir do día seguinte da publicación do presente anuncio no Boletín Oficial de a provincia de A Coruña, durante os cales os interesados poderán presentar as reclamacións, reparos ou observacións que consideren oportunas. En Oroso, a 11 de xaneiro de 2021 O Alcalde-Presidente Manuel Mirás Franqueira
14/01/2021 | Administración LocalMunicipal
Teo
Aprobación modificación Ordenanza reguladora prezo público servizos conciliación

Téndose aprobado provisionalmente a modificación da Ordenanza Reguladora do Prezo Público por utilización do servizo de conciliacion, mediante acordo do Pleno da Corporación de data 30/12/2020, e, dando cumprimento ó disposto no artigo 49 da Lei 7/1985, de 2 de abril, de Bases do Réxime Local, procédese á súa exposición pública no Taboleiro de Anuncios desta Entidade, durante trinta días a contar dende a súa publicación deste edicto no Boletín Oficial da Provincia, có fin de que os interesados poidan examinar o expediente e formular as reclamacións que estimen oportunas. Teo, 7 de xaneiro de 2021. O ALCALDE Rafael Sisto Edreira
14/01/2021 | Administración LocalMunicipal
Val do Dubra
Anuncio modificación crédito 19/2020

Por acordo do Pleno de data 17 de decembro de 2020 aprobouse inicialmente o expediente de modificación orzamentaria 19/2020 por transferencia de créditos e crédito extraordinario, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. En Val do Dubra, a 30 de decembro de 2020. O ALCALDE./ Asdo. José Manuel Varela Ferreiro
14/01/2021 | Administración LocalMunicipal
Vilarmaior
Secretaría - Intervención
Aprobación padróns fiscais taxa SAF decembro 2020

Mediante Decretos da Alcaldía de data do 11 de xaneiro de 2021 aprobouse o padrón fiscal da taxa pola prestación do servizo de axuda no fogar, en libre concorrencia e de dependencia, correspondentes ao mes de decembro de 2020, por importe de 1.168,30 euros e 2.021,14 euros respectivamente, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 11 de xaneiro de 2021. O ALCALDE, Carlos Vázquez Quintián
14/01/2021 | Administración LocalMunicipal
Teo
Aprobación provisional modificación Ordenanza fiscal terrazas

Téndose aprobado provisionalmente a modificación da Ordenanza Fiscal Reguladora da taxa por ocupación de terreos de uso público con mesas e cadeiras e elementos análogos con fins lucrativos, mediante acordo do Pleno da Corporación de data 30/12/2020, e, dando cumprimento ó disposto no artigo 17.2 do Real Decreto Lexislativo 2/2004, de 5 de marzo, que aproba o Texto Refundido da Lei Reguladora das Facendas Locais, procédese á súa exposición pública no Taboleiro de Anuncios desta Entidade, durante trinta días a contar dende a súa publicación deste edicto no Boletín Oficial da Provincia, có fin de que os interesados poidan examinar o expediente e formular as reclamacións que estimen oportunas. Teo, 7 de xaneiro de 2021. O alcalde Rafael Sisto Edreira
14/01/2021 | Administración LocalMunicipal
Brión
Anuncio aprobación padrón taxa pola utilización dos servizos da escola infantil municipal de xaneiro de 2021

Mediante resolución de alcaldía de data de 08.01.2021 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 18 de xaneiro de 2021 ao 18 de marzo de 2021. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 8 de xaneiro de 2021 O alcalde Pablo Lago Sanmartín
14/01/2021 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao cuarto trimestre do ano 2020 que rexerá para o concello de Oleiros, na zona denominada A, que comprende Iñás, Nós, Dorneda e Liáns

O presidente do Consorcio “As Mariñas”, mediante resolución de data 30/12/2020, aprobou inicialmente o padrón fiscal da taxa pola recollida de residuos sólidos urbanos correspondente ó cuarto trimestre do ano 2020, que rexerá para o Concello de Oleiros, na zona denominada “A”, que comprende Iñás-Nós-Dorneda-Liáns (excepto a urbanización dos Regos). O Padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro–, e 19 do Real Decreto Lexislativo 2/2004, do 5 de marzo. As reclamacións, dirixidas ó Consorcio, poderán presentarse no Rexistro Xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 30 de decembro de 2020. O presidente José Antonio Santiso Miramontes